paragraph_text: Velika je ptica, duga je oko 60 centimetara, a u sveopćoj pojavi zbog tankog vrata i malene glave poprilično je slična puranima. Šumska je ptica, a gnijezdo gradi u drveću. Polaže tri jaja, koja inkubira isključivo ženka. Ova arborealna vrsta hrani se voćem i bobicama. Uglavnom je crne boje ljubičastoga sjaja. Ćuba na glavi joj je crnkasta. Na krilima su joj veliki bijeli pramenovi. Noge su crvenkaste boje.